Az oktatási és nevelési rendszer alapjairól szóló törvény (az SZK Hivatalos Közlönye, 88/2017., 27/2018. szám – más törvény, 10/2019., 27/2018. szám – más törvény, 6/2020., 129/2021., 92/2023. és 19/2025. szám) 185. szakaszának 1. bekezdése alapján, figyelemmel a törvény 28. szakasza 5. bekezdésének 1. pontjára és 6. bekezdésére, továbbá a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 2. bekezdése, 24. szakaszának 2. bekezdése és 37. szakaszának 4. bekezdése alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkárhelyettes a tartományi oktatási, jogalkotási, közigazgatási és nemzeti kisebbségi – nemzeti közösségi titkár 2024. június 10-én kelt, 001642201 2024 09427 002 001 000 001 04 007 számú határozata alapján

**SZABÁLYZATOT**

hoz

**A VAJDASÁG AUTONÓM TARTOMÁNYI SZÉKHELYŰ ÁLTALÁNOS ISKOLÁK 2024/2025. TANÉVRE VONATKOZÓ ISKOLAI NAPTÁRÁRÓL SZÓLÓ SZABÁLYZAT MÓDOSÍTÁSÁRÓL**

**1. szakasz**

A Vajdaság autonóm tartományi székhelyű általános iskolák 2024/2025. tanévre vonatkozó iskolai naptáráról szóló szabályzatban (VAT Hivatalos Lapja, 27/2024., 36/2024. szám) a 3. szakasz a következő 4. és 5. bekezdéssel bővül:

„Kivételes esetben a második félév 2025. június 6-án, pénteken ér véget a nyolcadik osztályos tanulók számára, míg az elsőtől a hetedik osztályos tanulók számára 2025. június 20-án, pénteken fejeződik be.

A jelen szakasz 4. bekezdésében meghatározott második félév befejezésének időpontja kizárólag azokra az iskolákra vonatkozik, amelyek a munkabeszüntetés miatt nem tudták teljes mértékben megvalósítani az oktató-nevelő munkát, és nincs elegendő idejük az órák pótlására és a tanulók értékelésére.”

**2. szakasz**

A 4. szakasz az alábbi 2. bekezdéssel bővül:

„Kivételes esetben az elsőtől a hetedik osztályos tanulók számára a nyári szünidő 2025. június 23-án, hétfőn kezdődik és 2025. augusztus 29-én, pénteken ér véget, a jelen Szabályzat 3. szakaszának 4. és 5. bekezdésével összhangban.”

**3. szakasz**

A 8. szakasz 1. bekezdésében a „történik” szó után vessző következik és az alábbi szavakkal bővül: „de legkésőbb 2025. július 2-áig, szerdáig.”

**4. szakasz**

A 7. szakasz 1. bekezdésében a „2025. június 16-án, hétfőn, 2025. június 17-én, kedden és 2025. június 18-án, szerdán” szavak helyébe a „2025. június 23-án, hétfőn, 2025. június 24-én, kedden és 2025. június 25-én, szerdán” szavak kerülnek.

**5. szakasz**

Az általános iskolák 2024/2025. tanévre vonatkozó iskolai naptárának táblázatos szemléltetését a jelen Szabályzattal egyetemben kell kinyomtatni, és annak szerves részét képezi.

**6. szakasz**

Jelen Szabályzat a Vajdaság AT Hivatalos Lapjában való közzétételének napját követő napon lép hatályba, és az államigazgatásról szóló törvény (az SZK Hivatalos Közlönye, 79/2005., 101/2007., 95/2010., 99/2014., 47/2018. és 30/2018. szám – más törvény) 53. szakaszának 2. bekezdése alapján közzé kell tenni az SZK Hivatalos Közlönyében is.

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

Szám: 001795959 2024 09427 001 001 000 001

Újvidék, 2025. május 8.

**A TARTOMÁNYI TITKÁR MEGBÍZÁSÁBÓL**

**Slađana Bursać**

**TARTOMÁNYI TITKÁRHELYETTES**